Klinton razgovarala sa Lavrovom i zvaničnicima EU
Državna sekretarka Hilari Klinton naglasila je važnost novog početka u odnosima sa Rusijom. Klinton je to izjavila u razgovoru sa novin
Lavrov je izrazio optimizam u pogledu postizanja budućih sporazuma o pitanjima poput kontrole naoružanja i neširenja nuklearnog oružja u slučaju Irana i Sjeverne Koreje. Sekretarka Klinton je, medjutim, napomenula da i dalje postoji neslaganje sa Rusijom u pogledu akcija Moskve u Gruziji poslije prošlogodišnjeg upada ruskih vojnih snaga u tu zemlju. Današnji susreti američke državne sekretarke u sjedištu evropskih institucija inače su imali jednu poruku- osnažiti partnerske veze Vašingtona sa Briselom. Gledišta su slična o gotovo svim aktulenim temama, od Kosova do Avganistana, od klimatskih promjena do finansijske krize. Prva posjeta američke državne sekretarke Briselu bila je prilika da se razgovara o najširem krugu pitanja koja se tiču dva partnera, izmedju ostalog, kako je na skupu naglašeno i da se podvuče američka podrška misji EULEX na Kosovu gdje je, ukazuje se, po prvi put Amerika prisutna sa svojim kontigentom sudija i policajaca. Kada je riječ o evropskoj sigurnosti, gospođa Klinton nije propustila priliku da podrži, kako kaže, vizionarsku želju Poljske i Češke da se stave pod američki anti-balistički štit. " Sa svoje strane, česko predsjedništvo Unije je potvrdilo, ukoliko i ima tačaka neslaganja dva transatlantska partnera, one nisu vidljive na ključnim globalnim pitanjima, od Avganistana do Bliskog istoka. " Bez sumnje, misija američke državne sekretarke u Briselu je uspjela. Uvjerila je Evropu u američko partnerstvo, jednako kao i u opravdanost američkih strateških ciljeva. Izvori bliski susretu potvrdili su kako je dio sastanka bio posvećen i pitanjima balkanskog regiona, bez upuštanja u detalje razgovora. Uz to ide i nezvanična najava američkog popuštanja kada je riječ o izboru novog Visokog predstavnika za BiH, Austrijanca Valentina Intzka. Izvori bliski vijeću kažu kako za formalnu odluku o tome treba sačekati skup Vijeća za implementaciju mira, zakazan za kraj ovog mjeseca.